190. ΝΟΜΟΣ υπ’ αριθ. 1651 της 10/17 Οκτ. 1986 (ΦΕΚ Α΄ 161) Σύσταση ειδικών επιτροπών για τη κωδικοποίηση διατάξεων της νομοθεσίας αρμοδιότητας του Υπουργείου Γεωργίας. Σύσταση ειδικών επιτροπών Άρθρ.1-1.Συνιστώνται στο Υπουργείο Γεωργίας ειδικές επιτροπές για την κωδικοποίηση διατάξεων της νομοθεσίας: α)Γεωργικής (Φυτική παραγωγή, ζωική παραγωγή, γεωργική έρευνα), β)Αγροτικής (Αποκατάσταση ακτημόνων γεωργών, αποκατάσταση ακτημόνων γεωργών σε αποστραγγιζόμενες γαίες, αποκατάσταση ακτημόνων κτηνοτρόφων, αγροτική ιδιοκτησία, ειδικά θέματα αγροτικής αποκατάστασης, όπως παραμεθόριες περιοχές, μοναστηριακά κτήματα, κωπαϊδικό πεδίο), γ)Εγγείων βελτιώσεων (Εγγειοβελτιωτικά έργα, οργανισμοί εγγείων βελτιώσεων κάθε είδους, επιφανειακά και υπόγεια ύδατα, υδατικές σχέσεις, αστυνόμευση αρδευτικών υδάτων, γεωργικά μηχανήματα και εργαλεία, υδρολογικές έρευνες και γεωτρήσεις δ)Γεωργικών Συνεταιρισμών (Γεωργικοί συνεταιρισμοί, δασικοί συνεταιρισμοί, αλιευτικοί συνεταιρισμοί, αναγκαστικοί συνεταιρισμοί, κοινοπραξίες, ΠΑ.Σ.Ε.Γ.Ε.Σ., προσωπικό συνεταιριστικών οργανώσεων, εποπτεία και έλεγχος γεωργικών συνεταιρισμών ε)Αλιευτικής (Αλιεία, σπογγαλιεία, έρευνες και διεθνής συνεργασία, διεθνείς συμφωνίες). στ)Κτηνιατρικής (Υγεία των ζώων, κτηνιατρική δημόσια υγεία φαρμακευτικά θέματα σχετικά με την κτηνιατρική και την προστασία των ζώων, άσκηση κτηνιατρικού επαγγέλματος), ζ)Αγροτικής πίστης (Αγροτική Τράπεζα της Ελλάδος, άσκηση της αγροτικής πίστης, ασφαλιστικές εργασίες). 2.Κάθε κωδικοποίηση πρέπει να περιλαμβάνει όλες τις διατάξεις που αναφέρονται στο αντικείμενό της. Η αναγραφή των θεμάτων στην παρ. 1 είναι ενδεικτική. 3.Αν κατά την πρόοδο των εργασιών κωδικοποίησης προκύψει ότι η ύλη μιας ειδικής επιτροπής πρέπει να ενταχθεί στην ύλη μιας άλλης ειδικής επιτροπής, η μεταφορά γίνεται με απόφαση του Υπουργού Γεωργίας. Αν μετά τη μεταφορά αυτή δεν απομένει αντικείμενο για κάποια ειδική επιτροπή, η επιτροπή αυτή καταργείται με όμοια απόφαση. 4.Αν μια από τις επιτροπής διαπιστώσει ότι  τα θέματα που ανατέθηκαν σ’ αυτήν πρέπει  να   διαχωριστούν,   μπορεί    να     τα    περιλάβει  (Μετά τη σελ. 50,274(α) Σελ. 50,275 Τεύχος Θ82- Σελ. 35 Οργανισμός Υπουργείου Γεωργίας 16.Α.α.189-190 σε χωριστές κωδικοποιήσεις δίνοντας στην καθεμιά το σχετικό τίτλο. 5.Οι ειδικές επιτροπές της παρ. 1 θεωρούνται νομοπαρασκευαστικές. Περιεχόμενο της κωδικοποίησης Άρθρ.2.-1.Οι ειδικές επιτροπές κωδικοποιούν χωριστά τις διατάξεις νόμων και δ/των. 2.Η κωδικοποίηση νόμων περιλαμβάνει τις ισχύουσες διατάξεις νόμων με συστηματική ταξινόμηση και μεταφορά τους στη δημοτική γλώσσα. Επιτρέπονται τροποποιήσεις και συμπληρώσεις, για τη διόρθωση ασαφειών ή ατελειών, τη συμπλήρωση κενών, την απλούστευση διατυπώσεων και την προσαρμογή στη λοιπή νομοθεσία, χωρίς μεταβολή των βασικών διατάξεων. Αποκλείεται η τροποποίηση, συμπλήρωση ή κατάργηση διατάξεων που αφορούν τον αριθμό των οργανικών θέσεων και θέματα προσωπικού. 3.Η κωδικοποίηση νόμων μπορεί να περιλαμβάνει και διατάξεις κανονιστικών δ/των ή αποφάσεων οι οποίες, λόγω της φύσης του θέματος που ρυθμίζουν, πρέπει να έχουν ισχύ τυπικού νόμου. 4.Με την επιφύλαξη της παρ. 3 η κωδικοποίηση δ/των περιλαμβάνει τις ισχύουσες διατάξεις κανονιστικών δ/των με συστηματική ταξινόμηση και μεταφορά τους στη δημοτική γλώσσα. 5.Κάθε κωδικοποίηση περιλαμβάνει διάταξη για την κατάργηση των κωδικοποιούμενων διατάξεων. 6.Η κωδικοποίηση νόμων κυρώνεται με ιδιαίτερο νόμο και η κωδικοποίηση δ/των με π.δ/γμα, που εκδίδεται ύστερα από πρόταση του Υπουργού Γεωργίας. Μέλη των ειδικών επιτροπών Άρθρ.3.-1.Οι ειδικές επιτροπές αποτελούνται από: α)Έναν ανώτατο δικαστικό λειτουργό ή σύμβουλο ή πάρεδρο της Διοίκησης, εν ενεργεία ή συνταξιούχο, ή έναν ειδικό επιστήμονα με νομική κατάρτιση, β)Ένα μέλος του διδακτικού–ερευνητικού προσωπικού ανώτατου εκπαιδευτικού ιδρύματος. γ)Τον αρμόδιο διευθυντή του Υπουργείου Γεωργίας ή άλλον μόνιμο τακτικό υπάλληλο του ίδιου Υπουργείου κατηγορίας ΠΕ με βαθμό Α΄, δ)Δύο υπαλλήλους του Υπουργείυ Γεωργίας κατηγορίας ΠΕ ή ΔΕ εν ενεργεία ή συνταξιούχους, από τους οποίους ο ένας με νομική μόρφωση και πείρα στην εφαρμογή της κωδικοποιούμενης ύλης, ή υπαλλήλους αντίστοιχων κατηγοριών και με τα ίδια προσόντα νομικού προσώπου δημόσιου δικαίου ή οργανισμού ή τράπεζας, ανάλογα με την κωδικοποιούμενη ύλη. 2.Καθήκοντα γραμματέα εκτελεί υπάλληλος του Υπουργείου Γεωργίας. Ορισμός των μελών των ειδικών επιτροπών Άρθρ.4.-1.Ο πρόεδρος, τα μέλη και ο γραμματέας κάθε ειδικής επιτροπής, με τους αναπληρωτές τους, ορίζονται με απόφαση του Υπουργού Γεωργίας, που δημοσιεύεται στην Εφημερίδα της Κυβερνήσεως. Σελ. 50,276 Τεύχος Θ82- Σελ. 36 2.Αν ελλείπει ο πρόεδρος ειδικής επιτροπής, μέχρι να οριστεί νέος πρόεδρος, τα καθήκοντα του προέδρου ασκεί ο αναπληρωτής του για την αντιμετώπιση επειγόντων θεμάτων. 3.Αν ελλείπει μέλος ειδικής επιτροπής, η επιτροπή συνεχίζει τις εργασίες της, εφ’ όσον τα απομένοντα μέλη της είναι τουλάχιστον τρία, από τα οποία τουλάχιστον το ένα ανήκει σε μια από τις κατηγορίες των περιπτ. α και γ της παρ. 1 του άρθρ. 3. Λειτουργία και τρόπος εργασίας των ειδικών επιτροπών Άρθρ.5.-1.Οι ειδικές επιτροπές έχουν απαρτία, αν είναι παρόντα τουλάχιστον τρία μέλη από τα οποία το ένα ανήκει σε μία από τις κατηγορίες που αναφέρονται στις περιπτ. α και γ της παρ. 1 του άρθρ. 3. 2.Με απόφαση του Υπουργού Γεωργίας, που εκδίδεται ύστερα από εισήγηση του Προέδρου κάθε ειδικής επιτροπής, ορίζεται προθεσμία αποπεράτωσης του έργου της, η οποία δεν μπορεί να υπερβαίνει τα δύο έτη. Σε εξαιρετικές περιπτώσεις η προθεσμία αυτή μπορεί να παρατείνεται με κοινή απόφαση των Υπουργών Οικονομικών και Γεωργίας. 3.Κατά τα λοιπά, ο τόπος και ο τρόπος λειτουργίας των ειδικών επιτροπών, καθώς και κάθε άλλη λεπτομέρεια αναγκαία για την εκτέλεση του παρόντος ρυθμίζονται με κοινή απόφαση των Υπουργών Προεδρίας της Κυβέρνησης και Γεωργίας. Δαπάνες κωδικοποίησης Άρθρ.6.-1.Στους προέδρους, στα μέλη και στους γραμματείς των ειδικών επιτροπών καταβάλλεται αμοιβή, σύμφωνα με τις διατάξεις του άρθρ. 18 του Νόμ. 1505/1984 «Διάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις» (ΦΕΚ 194). 2.Για τις αμοιβές της παρ.1 και τις υπόλοιπες δαπάνες της κωδικοποίησης εγγράφεται ειδική πίστωση στον Προϋπολογισμό του Υπουργείου Γεωργίας. Έναρξη ισχύος Άρθρ.7.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 16.Α.α.190 Οργανισμός Υπουργείου Γεωργίας 